CELEX: 62021TN0187
Language: sl
Date: 2021-04-09 00:00:00
Title: Zadeva T-187/21: Tožba, vložena 9. apila 2021 – Firearms United Network in drugi/Evropska komisija

7.6.2021   
            
            
               SL
            
            
               Uradni list Evropske unije
            
            
               C 217/53
            
         
      Tožba, vložena 9. apila 2021 – Firearms United Network in drugi/Evropska komisija
      (Zadeva T-187/21)
      (2021/C 217/68)
      Jezik postopka: poljščina
      
         Stranke
      
      
         Tožeče stranke: Firearms United Network (Varšava, Poljska), Tomasz Walter Stępień (Żelechów, Poljska), Michał Budzyński (Cegłów, Poljska), Andrzej Marcjanik (Złotokłos, Poljska) (zastopnik: E. Woźniak, odvetnik)
      
         Tožena stranka: Evropska komisija
      
         Predlog
      
      Tožeče stranke Splošnemu sodišču predlagajo, naj:
      za nično razglasi in odpravi Uredbo Komisije (EU) 2021/57 z dne 25. januarja 2021 o spremembi Priloge XVII k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) glede svinčenih izstrelkov v mokriščih ali okrog njih (1).
      
         Tožbeni razlogi in bistvene trditve
      
      Tožeče stranke v utemeljitev tožbe navajajo štiri tožbene razloge.
      
                  1.
               
               
                  Prvi tožbeni razlog se nanaša na kršitev določb Listine Evropske unije o temeljnih pravicah (2) (členi: 16, 17(1), 21(1), 45(1) in 48(1)) zaradi omejitve svobode gospodarske pobude, povezane s streljanjem, omejitve lastninske pravice, uporabe in razpolaganja s strelnim orožjem, svinčenim strelivom in strelišč, zaradi diskriminacije športnih strelcev in lovcev, zaradi omejitve možnosti gibanja s svinčenim strelivom, in zaradi uvedbe domneve krivde oseb, ki prečkajo „mokrišča“ s svinčenim strelivom kot oseb odgovornih za streljanje na „mokriščih“ s svinčenim strelivom in torej kot oseb, ki kršijo prepoved, ki je določena.
               
            
                  2.
               
               
                  Drugi tožbeni razlog se nanaša na kršitev Pogodbe o Evropski uniji (3) (členi: 2, 3(2) in 3(3)) zaradi kršitve svobode in pravice opravljanja dejavnosti lovskega in športnega strelstva, kršitev načela pravne države z uvedbo domneve krivde oseb, ki prečkajo „mokrišča“ s svinčenim strelivom kot oseb odgovornih za streljanje na „mokriščih“ s svinčenim strelivom, kršitve občutka varnosti zaradi uvedbe predpisov, ki onemogočajo opredelitev „mokrišč“, in s tem teritorialnega območja prepovedi, in, posledično, prilagoditve lastnega ravnanja veljavnim določbam.
               
            
                  3.
               
               
                  Tretji tožbeni razlog se nanaša na kršitev določb Pogodbe o Evropski uniji (členi: 5(2), 5(3) in 5(4)) zaradi kršitve načela dodelitve, zaradi sprejetja ukrepov, ki bi jih lahko države članice sprejele v zadostni meri, ki presegajo – v obliki in obsegu – tisto kar je nujno potrebno za dosego ciljev Pogodb.
               
            
                  4.
               
               
                  Četrti tožbeni razlog se nanaša na zlorabo oblasti s sprejetjem ureditve, katere namen je omejitev civilnega strelstva na ozemlju Evropske unije.
               
            
         (1)  UL 2021, L 24, str. 19.
      
         (2)  UL 2012,C 326, str. 391.
      
         (3)  UL 2016, C 202, str. 13.